जाने जान (2023 फ़िल्म)

जाने जान  सन् 2023 की हिंदी भाषा की रहस्यमयी थ्रिलर फिल्म है। फ़िल्म के लेखक तथा निर्देशक सुजॉय घोष हैं। फ़िल्म में करीना कपूर खान, जयदीप अहलावत और विजय वर्मा मुख्य भूमिकाओं में हैं। यह फ़िल्म कीगो हिगाशिनो के 2005 के जापानी उपन्यास द डिवोशन ऑफ़ सस्पेक्ट एक्स पर आधारित है। इसे अंतरराष्ट्रीय स्तर पर सस्पेक्ट एक्स (Suspect X) के रूप में रिलीज़ किया गया था। यह फ़िल्म 21 सितंबर 2023 को नेटफ्लिक्स पर रिलीज़ हुई थी। इसे फ़िल्म समीक्षकों से सकारात्मक समीक्षा मिली, जिसमें मुख्य कलाकारों के प्रदर्शन की विशेष प्रशंसा की गई।

पटकथा
पश्चिम बंगाल के कालिंपोंग में माया डिसूजा एक अकेली माँ है, जो एक कैफेटेरिया चलाती है। नरेन व्यास एक एकांतप्रिय लेकिन गणित का प्रतिभाशाली शिक्षक हैं, जो माया और उसकी बेटी तारा के पड़ोस में रहता हैं। नरेन गंभीर और अंतर्मुखी हैं, हालाँकि उसे छात्रों द्वारा काफी पसंद किया जाता है। माया (जिसके कैफेटेरिया से वह दोपहर का भोजन खरीदता है) के साथ उसकी सुबह की बातचीत उसके दिन का सबसे अच्छा समय होता है।

अजीत, माया का पति और भ्रष्ट पुलिसकर्मी है। माया 14 साल पहले उससे अपने पैसे चुरा कर भाग गई थी। एक रात वह माया से पैसे ऐंठने के लिए उसके घर आता है। वह उसे और तारा दोनों को धमकाता है, जिससे स्थिति जल्दी ही हिंसा में बदल जाती है। माया अजीत की गला घोंटकर हत्या कर देती है। शोरगुल सुनकर और यह अनुमान लगाते हुए कि अजीत की हत्या कर दी गई है, नरेन माया और उसकी बेटी की मदद करने की पेशकश करता है। वह न केवल शव को ठिकाने लगाता है, बल्कि कदम-कदम पर मामले को छिपाने की साज़िश भी रचता है।

कलाकार
करीना कपूर खान – माया डिसूजा / (सोनीया तावड़े)
 उदिति सिंह (कैमियो) – युवा सोनीया तावड़े
 जयदीप अहलावत – नरेन "नारू" व्यास (गणित शिक्षक)
 विजय वर्मा – इंस्पेक्टर करण आनंद
 सौरभ सचदेवा – एएसआई अजीत म्हात्रे (माया का पति)
 लिन लैशराम – प्रेमा कामी (माया की सहकर्मी)
 नायशा खन्ना – तारा डिसूजा (माया और अजीत म्हात्रे की बेटी)

सन्दर्भ

बाहरी कड़ियाँ


श्रेणी:भारतीय फ़िल्में